**KONSOLIDĒTS**

[Grozījumi: 28.09.2023., prot.Nr.14, 38.§](interesu_izglit_groz_20230928.docx)

Balvos

**APSTIPRINĀTS**

Ar Balvu novada Domes

2021.gada 19.augusta

lēmumu (sēdes protokols Nr.8,2.§)

**BALVU NOVADA INTEREŠU IZGLĪTĪBAS PROGRAMMU IZVĒRTĒŠANAS UN MĒRĶDOTĀCIJU SADALES KOMISIJAS**

**NOLIKUMS**

*Izdots saskaņā ar Valsts pārvaldes iekārtas likuma 73.panta pirmās daļas 1.punktu,*

*Pašvaldību likuma 53.panta otro daļu,*

*Balvu novada domes 2021.gada 1.jūlija saistošo noteikumu*

*Nr.1/2021 “Balvu novada pašvaldības nolikums” 15.punktu*

*(Grozīts ar Balvu novada domes 28.09.2023. lēmumu (protokols Nr.14, 38.§))*

**I Vispārīgie jautājumi**

1.1. Nolikums reglamentē Balvu novada Interešu izglītības programmu novērtēšanas un mērķdotāciju sadales komisijas (turpmāk – Komisija) darbību.

1.2. Komisiju izveido Balvu novada Dome (turpmāk – Dome). Komisijas skaitlisko un vārdisko personālsastāvu nosaka un apstiprina Dome uz savas darbības pilnvaru laiku.

1.3. Komisijas darbību reglamentē Pašvaldību likums, Izglītības likums, 2001.gada 28.augusta Ministru kabineta noteikumi Nr.382 “Interešu izglītības programmu finansēšanas kārtība”, 2016.gada 5.jūlija Ministru kabineta noteikumi Nr.445 “Pedagogu darba samaksas noteikumi” un citi Latvijas Republikas spēkā esošie normatīvie akti, Domes saistošie noteikumi, Domes lēmumi, izpilddirektora rīkojumi, un šis nolikums.

*(Grozīts ar Balvu novada domes 28.09.2023. lēmumu (protokols Nr.14, 38.§))*

**II Komisijas uzdevumi un tiesības**

2.1. Komisijas **uzdevumi:**

2.1.1. izvērtēt iesniegtās interešu izglītības programmas, lemt par programmu apstiprināšanu vai atteikumu apstiprināt, pamatojoties uz piešķirtā finansējuma apjomu;

2.1.2. atbilstoši normatīviem aktiem apstiprināt interešu izglītības metodiķa likmi;

2.1.3. izvērtēt interešu izglītības programmu īstenošanas un finansēšanas pārtraukšanu, ja interešu izglītības programma netiek īstenota vairāk kā vienu mēnesi;

2.1.4. ņemot vērā programmām izvirzītas prioritātes un finansējuma sadalījumu iepriekšējā periodā, sniegt priekšlikumus prioritāšu noteikšanai nākamajam periodam.

2.2. Komisijas **tiesības:**

2.2.1. pieprasīt un saņemt no pašvaldības iestāžu amatpersonām un darbiniekiem nepieciešamo informāciju un dokumentus;

2.2.2. saņemt no Balvu novada administrācijas organizatorisko un tehnisko atbalstu amata pienākumu izpildei;

2.2.3. piedalīties ar Komisijas darbu saistītas darba grupās, sanāksmēs u.tml. pasākumos;

2.2.4. piedalīties Komisijas darbību regulējošo dokumentu izstrādē.

**III Komisijas sastāvs un darba organizācija**

3.1. Komisijas sastāvu veido astoņi locekļi, no kuriem viens ir Komisijas priekšsēdētājs un viens Komisijas priekšsēdētāja vietnieks, ko apstiprina Dome. Komisijas sastāvā iekļauj izglītības pārvaldes iestādes pārstāvjus vai izglītības speciālistu, biedrību, nodibinājumu un citu institūciju un organizāciju pārstāvjus, kuri atbalsta interešu izglītības programmu mērķauditorijas intereses. Komisijas sekretāru apstiprina Dome.

*(Grozīts ar Balvu novada domes 28.09.2023. lēmumu (protokols Nr.14, 38.§))*

3.2. Komisijas priekšsēdētājs:

3.2.1. sasauc un vada komisijas sēdes;

3.2.2. nosaka jautājumu loku, kas jāizskata kārtējā komisijas sēdē;

3.2.3. vada komisijas darbu, ir atbildīgs par komisijas uzdevumu izpildi.

3.3. Komisijas sekretārs:

3.3.1. kārto komisijas sēžu organizatoriskos jautājumus;

3.3.2. protokolē komisijas sēdes;

3.3.3. sadarbībā ar komisijas priekšsēdētāju gādā par pieņemto lēmumu izpildi un tālāko virzību;

3.3.4. sagatavo piešķirtā finansējuma sadales apkopojumu;

3.3.5. kārto komisijas lietvedību.

3.4. Komisijas priekšsēdētājs, bet viņa prombūtnē – komisijas priekšsēdētāja vietnieks, sasauc komisijas sēdi, nosakot sēdes laiku, vietu un darba kārtību.

3.5. Komisijas sēdes ir atklātas. Nepieciešamības gadījumā uz komisijas sēdi var uzaicināt ar programmu īstenošanu saistītas personas.

3.6. Lēmumus sēdē pieņem, atklāti balsojot, ar klātesošo balsu vairākumu. Ja balsis sadalās līdzīgi, izšķirošā ir komisijas priekšsēdētāja balss.

3.7. Komisijas sēdes protokolu paraksta visi komisijas locekļi, kas piedalās sēdē.

3.8. Komisijas locekļiem, pildot pienākumus, ir tiesības iepazīties ar iesniegtajiem dokumentiem un nepieciešamības gadījumā pieprasīt no pieteikuma iesniedzējiem papildus informāciju.

3.9. Komisijas locekļi nepiedalās lēmuma pieņemšanā par programmām, kas ietekmē vai var ietekmēt komisijas locekļa vai tuvinieka personiskās intereses, un savā darbībā ievēro likumu “Par interešu konflikta novēršanu valsts amatpersonu darbībā”.

3.9. Komisijas protokoli un tiem pievienotie dokumenti tiek iesniegti glabāšanā Balvu novada Izglītības pārvaldē.

3.10. Komisijas protokoli tiek publicēti Balvu novada pašvaldības oficiālajā tīmekļvietnē www.balvi.lv, ievērojot normatīvajos aktos noteiktos informācijas pieejamības ierobežojumus.

*(Grozīts ar Balvu novada domes 28.09.2023. lēmumu (protokols Nr.14, 38.§))*

**IV Grozījumu un papildinājumu izdarīšanas kārtība**

4.1. Grozījumus un papildinājumus Komisijas nolikumā var ierosināt komisijas priekšsēdētājs un komisijas locekļi.

4.2. Priekšlikumus par grozījumiem vai papildinājumiem Komisijas nolikumā izskata Komisijas sēdē un lēmuma projektu par tiem iesniedz apstiprināšanai Domē.

**V Darba samaksa**

5.1. Komisijas locekļi par darbu Komisijas sēdēs saņem atlīdzību saskaņā ar Balvu novada pašvaldības amatpersonu un darbinieku atlīdzības nolikumu.

Domes priekšsēdētājs (personiskais paraksts) S.Maksimovs

**NORAKSTS PAREIZS**

Balvu novada pašvaldības

Sēžu protokolu vadītāja

Jūlija Korlaša

Balvos 2021.gada 20.augustā

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)